techiaith/cofnodycynulliad_en-cy huggingface dataset:
English: Thanks, Minister. I've been contacted by a constituent who says that he was recently attacked by a large dog on a public footpath in Newbridge. He goes on to say that he has been bitten twice by dogs in public places over the last six years, and his son has also been bitten as well. The Member for Caerphilly touched on this topic last week, so I know that you are aware of the two recent tragic cases in Caerphilly, when a 10-year-old boy and an 83-year-old lady were attacked and killed by dogs. I am aware that the previous National Assembly considered introducing a Control of Dogs (Wales) Bill previously, but the idea was dropped since 2013. Do you agree, Minister, that the time has come for Wales to reconsider this issue and introduce measures to ensure the safety of people when leaving their homes? Thank you.
Welsh: Diolch, Weinidog. Mae etholwr wedi cysylltu â mi i ddweud bod ci mawr wedi ymosod arno'n ddiweddar ar lwybr cyhoeddus yn Nhrecelyn. Mae'n mynd yn ei flaen i ddweud ei fod wedi cael ei gnoi ddwywaith gan gŵn mewn mannau cyhoeddus dros y chwe blynedd diwethaf, a bod ei fab wedi cael ei gnoi hefyd. Crybwyllodd yr Aelod dros Gaerffili y pwnc hwn yr wythnos diwethaf, felly gwn eich bod yn ymwybodol o'r ddau achos trasig diweddar yng Nghaerffili, pan laddwyd bachgen 10 oed a dynes 83 oed ar ôl i gŵn ymosod arnynt. Rwy'n ymwybodol fod y Cynulliad Cenedlaethol blaenorol wedi ystyried cyflwyno Bil Rheoli Cŵn (Cymru), ond rhoddwyd y gorau i'r syniad yn 2013. A ydych yn cytuno, Weinidog, fod yr amser wedi dod i Gymru ailystyried y mater hwn a chyflwyno mesurau i sicrhau diogelwch pobl wrth iddynt adael eu cartrefi? Diolch.
English: We know that any dog in the wrong hands has the potential to be dangerous, and what we do is promote responsible ownership. I think that has to be a key priority. You will have heard me say in an earlier answer to Mabon ap Gwynfor about the kept animals Bill that the UK Government are taking through that, unfortunately, it's stalled a bit, but I do think there are provisions that we can take there to really help us. Because we know that dog attacks absolutely ruin lives and they're avoidable, if dog owners ensure that their dogs are in control at all times, and that they are responsible owners at all times too.
Welsh: Gwyddom y gallai unrhyw gi yn y dwylo anghywir fod yn beryglus, a'r hyn rydym yn ei wneud yw hybu perchnogaeth gyfrifol. Credaf fod yn rhaid i hynny fod yn flaenoriaeth allweddol. Byddwch wedi fy nghlywed yn dweud mewn ateb cynharach i Mabon ap Gwynfor am y Bil anifeiliaid a gedwir y mae Llywodraeth y DU yn ei gyflwyno, ac mae hwnnw wedi arafu ychydig, yn anffodus, ond credaf fod darpariaethau y gallwn eu rhoi ar waith yno i'n helpu. Oherwydd gwyddom fod ymosodiadau gan gŵn yn difetha bywydau'n llwyr, a bod modd eu hosgoi os yw perchnogion cŵn yn sicrhau bod eu cŵn dan reolaeth bob amser, a'u bod yn berchnogion cyfrifol bob amser hefyd.
English: The next item, therefore, is the topical questions. There is one question today, and that is to be answered by the Deputy Minister for Climate Change and to be asked by Delyth Jewell.
Welsh: Yr eitem nesaf, felly, yw'r cwestiynau amserol. Un cwestiwn heddiw, a hwnnw i'w ateb gan y Dirprwy Weinidog Newid Hinsawdd ac i'w ofyn gan Delyth Jewell.
English: An initial extension of three months gives the industry the stability it needs in the short term while we continue to work together with them and local government on planning bus networks that better suit the new travel patterns that we've seen since the end of the pandemic.
Welsh: Mae estyniad cychwynnol o dri mis yn rhoi'r sefydlogrwydd sydd ei angen ar y diwydiant yn y tymor byr tra byddwn yn parhau i weithio gyda hwy a chyda llywodraeth leol ar gynllunio rhwydweithiau bysiau sy'n gweddu'n well i'r patrymau teithio newydd rydym wedi'u gweld ers diwedd y pandemig.
English: No, I don't think you have.
Welsh: Na, ni chredaf ichi wneud hynny.
English: I'm grateful to the Minister for his response, and I share his analysis of the problem. But Governments exist, of course, to solve problems, not simply to rehearse them. And for my constituents, in Blaenau Gwent, when they hear a Minister talking about a skeleton service, they think, 'Well, that's a service that's going to serve Cardiff, Newport, Swansea and a few other places, but we know it won't serve Cwm, it won't serve Blaina, it won't serve Abertillery, Tredegar or Ebbw Vale'. And that isn't a service that we can accept. So, what I would like to hear from the Government - and I know it's a difficult situation, and I think the moves this week to extend the programme for three months does buy a breathing space - but what I want to see from Government is a clear action plan to deliver the public services that yesterday, when he stood in this Chamber, he said he wanted people to use. In my constituency, those public services don't exist today, and if they're not going to exist in six months' time, how do people then reach public services? How do they reach shopping? How do they buy their food? How do they move around, go for training and work? We simply cannot allow this situation to continue. We need a plan for buses and we need it now, and, if the Minister brings through emergency legislation, I will certainly vote to enact it as soon as possible.
Welsh: Rwy'n ddiolchgar i'r Gweinidog am ei ymateb, ac rwy'n rhannu ei ddadansoddiad o'r broblem. Ond mae Llywodraethau yn bodoli i ddatrys problemau, wrth gwrs, nid i'w hailadrodd. Ac i fy etholwyr i, ym Mlaenau Gwent, pan fyddant yn clywed Gweinidog yn sôn am wasanaeth sgerbwd, maent yn meddwl, 'Wel, mae hwnnw'n wasanaeth sy'n mynd i wasanaethu Caerdydd, Casnewydd, Abertawe ac ychydig o leoedd eraill, ond gwyddom na fydd yn gwasanaethu Cwm, ni fydd yn gwasanaethu Blaenau, ni fydd yn gwasanaethu Abertyleri, Tredegar na Glynebwy'. Ac nid yw hwnnw'n wasanaeth y gallwn ei dderbyn. Felly, yr hyn yr hoffwn ei glywed gan y Llywodraeth - a gwn ei bod yn sefyllfa anodd, a chredaf fod y camau yr wythnos hon i ymestyn y rhaglen am dri mis yn darparu rhywfaint o le i anadlu - ond yr hyn rwyf am ei weld gan y Llywodraeth yw cynllun gweithredu clir i ddarparu'r gwasanaethau cyhoeddus y dywedodd, pan safodd yn y Siambr hon ddoe, ei fod am i bobl eu defnyddio. Yn fy etholaeth i, nid yw'r gwasanaethau cyhoeddus hynny'n bodoli heddiw, ac os na fyddant yn bodoli ymhen chwe mis, sut mae pobl yn cyrraedd gwasanaethau cyhoeddus? Sut maent yn cyrraedd siopau? Sut maent yn prynu eu bwyd? Sut maent yn symud o gwmpas, yn mynd i gael hyfforddiant a gwaith? Ni allwn ganiatáu i'r sefyllfa hon barhau. Mae arnom angen cynllun ar gyfer bysiau ac mae ei angen arnom ar unwaith, ac os bydd y Gweinidog yn cyflwyno deddfwriaeth frys, byddaf fi'n sicr yn pleidleisio i'w deddfu cyn gynted â phosibl.
English: Well, if only it were that simple, Presiding Officer. We certainly do have a plan for legislation, and we've consulted on that. We're working through the design of that now, and we hope to introduce it in the Senedd later this year, and we are working, alongside that, with Transport for Wales and local authorities on designing optimum bus networks for their communities. So, we will have a strategic, planned integrated bus network with integrated ticketing between rail and bus. We'll have universal service standards. We'll have pay and conditions across the country. We'll have a significantly better framework in order to operate bus services. But, in the absence of passenger revenue, and this is the problem here, the only way to keep those services running in the meantime is through direct public support, and our budgets have been cut and we have prioritised cost-of-living pressures, pay deals and free school meals and other things, rightly. I'm not resiling from that at all, but I'm just simply pointing out to Members that they've welcomed those announcements of where this money is going to go, and there are consequences financially to what resource is available. He says it's the job of Government to solve problems. I agree with him. I think we have managed to get ourselves some breathing space to work with the industry to see what we can do, and, if he has other suggestions that we haven't thought of, I'd be very grateful to hear them.
Welsh: O na bai mor syml â hynny, Lywydd. Yn sicr, mae gennym gynllun ar gyfer deddfwriaeth, ac rydym wedi ymgynghori arno. Rydym yn gweithio drwy'r cynllun hwnnw ar hyn o bryd, ac rydym yn gobeithio ei gyflwyno yn y Senedd yn ddiweddarach eleni, ac yn ogystal â hynny, rydym yn gweithio gyda Trafnidiaeth Cymru ac awdurdodau lleol ar gynllunio'r rhwydweithiau bysiau gorau posibl ar gyfer eu cymunedau. Felly, bydd gennym rwydwaith bysiau integredig strategol, wedi'i gynllunio gyda thocynnau integredig rhwng trenau a bysiau. Bydd gennym safonau gwasanaeth cyffredinol. Bydd gennym gyflogau ac amodau ledled y wlad. Bydd gennym fframwaith llawer gwell er mwyn gweithredu gwasanaethau bysiau. Ond yn absenoldeb refeniw teithwyr, a dyma'r broblem yma, yr unig ffordd i gadw'r gwasanaethau hynny i redeg yn y cyfamser yw drwy gefnogaeth uniongyrchol y cyhoedd, ac mae ein cyllidebau wedi'u torri ac rydym wedi blaenoriaethu pwysau costau byw, dyfarniadau cyflog a chinio ysgol am ddim a phethau eraill, a hynny'n gwbl briodol. Nid wyf yn gwrthwynebu hynny o gwbl, dim ond dweud wrth yr Aelodau eu bod wedi croesawu'r cyhoeddiadau hynny ynglŷn â lle bydd yr arian hwn yn mynd, a bod canlyniadau ariannol i ba adnoddau sydd ar gael. Dywed mai gwaith y Llywodraeth yw datrys problemau. Rwy'n cytuno ag ef. Credaf ein bod wedi llwyddo sicrhau rhywfaint o le inni anadlu wrth weithio gyda'r diwydiant i weld beth y gallwn ei wneud, ac os oes ganddo awgrymiadau eraill nad ydym wedi meddwl amdanynt, byddwn yn falch iawn o'u clywed.
English: Deputy Minister, one of the major issues of the initial announcement of the cut of emergency funding was the relatively short notice of it, which meant that some bus companies, especially smaller ones, did not have the necessary financial reserves to keep unprofitable but vital services open, and also the allotted time to change their services to accommodate, resulting in much uncertainty and worry. Last week, Deputy Minister, you spoke about the importance of bus routes and maintaining rural services in terms of meeting our carbon footprint requirements and reducing our reliance on cars. This was re-emphasised yesterday in your roads review announcement. But the inconsistent messaging from the Welsh Government about sustaining the long-term future of the bus network and our rural routes does nothing to assure bus companies or the general public of that importance. With this in mind, Deputy Minister, do you recognise that this inconsistency in messaging and action is having a detrimental impact, not only on the survivability of bus routes, but the longer term planning and forecasting for rural services? What commitments do you make to provide better engagement with bus companies and the public to ensure longer lead-in times for future funding announcements? Thank you.
Welsh: Ddirprwy Weinidog, un o broblemau mawr y cyhoeddiad cychwynnol am dorri'r cyllid brys oedd y rhybudd cymharol fyr, a olygai nad oedd gan rai cwmnïau bysiau, yn enwedig rhai llai, gronfeydd ariannol wrth gefn sy'n angenrheidiol i gadw gwasanaethau amhroffidiol ond hanfodol, ynghyd â'r amser digonol i newid eu gwasanaethau er mwyn darparu ar gyfer y newidiadau, gan arwain at gryn dipyn o ansicrwydd a phryder. Yr wythnos diwethaf, Ddirprwy Weinidog, fe sonioch chi am bwysigrwydd llwybrau bysiau a chynnal gwasanaethau gwledig i ateb gofynion ein hôl troed carbon a lleihau ein dibyniaeth ar geir. Cafodd hyn ei ailbwysleisio ddoe yn eich cyhoeddiad ar yr adolygiad ffyrdd. Ond nid yw'r negeseuon anghyson gan Lywodraeth Cymru ynghylch cynnal dyfodol hirdymor y rhwydwaith bysiau a'n llwybrau gwledig yn rhoi unrhyw sicrwydd i gwmnïau bysiau na'r cyhoedd yn gyffredinol ynghylch y pwysigrwydd hwnnw. Gyda hyn mewn golwg, Ddirprwy Weinidog, a ydych yn cydnabod bod yr anghysondeb hwn yn y negeseuon a'r camau gweithredu yn cael effaith andwyol, nid yn unig ar allu'r llwybrau bysiau i oroesi, ond ar y rhagolygon a'r cynlluniau mwy hirdymor ar gyfer gwasanaethau gwledig? Pa ymrwymiadau rydych yn eu gwneud i ymgysylltu'n well â chwmnïau bysiau a'r cyhoedd i sicrhau cyfnodau rhybudd hwy ar gyfer cyhoeddiadau cyllido yn y dyfodol? Diolch.
English: Well, let's just be clear; the major threat to the bus industry is Tory austerity. So, let's not get away from that fact, and I'm not going to let the party opposite shift the blame for the situation we are facing. It's their Government's economic policies that have led us to this position. Now, I don't accept his characterisation of the communication we've had with the bus industry, which we've worked very closely with through the pandemic and beyond. After the publication of the budget, officials met with operators to discuss its contents and its implications. This was followed up in writing, where it was made clear that the budget was draft and was subject to change prior to finalisation. Officials also made it clear that underspends from mandatory concessionary fares, because older people haven't come back in the numbers that we saw before the pandemic, may not be available to bus support because of other budget pressures across the Government, and industry was asked to plan for a reduced funding package during these meetings. So, I don't think it's fair to say that this was sprung on them. We knew that BES was coming to an end, we were doing our best to try and find resource to extend it for as long as possible, and we're in the position that we are in, but we've talked to the industry throughout.
Welsh: Wel, gadewch inni fod yn glir; y bygythiad mawr i'r diwydiant bysiau yw cyni'r Torïaid. Felly, gadewch inni beidio ag ymgilio rhag y ffaith honno, ac nid wyf yn mynd i adael i'r blaid gyferbyn daflu'r baich am y sefyllfa rydym yn ei hwynebu. Polisïau economaidd eu Llywodraeth hwy sydd wedi ein harwain i'r sefyllfa hon. Nawr, nid wyf yn derbyn ei ddisgrifiad o'r cyfathrebu rhyngom a'r diwydiant bysiau, a ninnau wedi gweithio'n agos iawn â hwy drwy gydol y pandemig a thu hwnt. Ar ôl cyhoeddi'r gyllideb, cyfarfu swyddogion â gweithredwyr i drafod ei chynnwys a'i goblygiadau. Dilynwyd hyn yn ysgrifenedig, lle nodwyd yn glir mai drafft a oedd y gyllideb ac y gallai newid cyn iddi gael ei chwblhau. Am nad yw pobl hŷn wedi dychwelyd yn y niferoedd a welsom cyn y pandemig, dywedodd swyddogion hefyd ei bod yn bosibl nad yw'r tanwariant o brisiau siwrneiau consesiynol gorfodol ar gael fel cymorth i fysiau oherwydd pwysau cyllidebol eraill ar draws y Llywodraeth, a gofynnwyd i'r diwydiant gynllunio ar gyfer pecyn ariannu llai yn ystod y cyfarfodydd hyn. Felly, ni chredaf ei bod yn deg dweud bod hyn wedi'i gyflwyno iddynt yn ddirybudd. Roeddem yn gwybod bod BES yn dod i ben, roeddem yn gwneud ein gorau i geisio dod o hyd i adnoddau i'w ymestyn cyhyd â phosibl, ac rydym yn y sefyllfa rydym ynddi, ond rydym wedi siarad â'r diwydiant drwy gydol y broses.
English: Can I thank Delyth for raising this topical question, and also for the way that she raised it, when she expressed not only her support for the roads review yesterday, and the principles behind it, but also tied this into the other side of that coin, which is providing the multi-modal, sustainable other forms of transport, which this topical question focuses on today? I cannot give the Minister any easy solutions whatsoever, and I know the bind that he's in. But would he join me in urging all Members of this Senedd Chamber who are demanding more money to sustain this beyond the welcome few months' breathing space that we have got, to then support representations to the UK Government, who are seeing bus companies threatening to walk away today, not in three months' time? But also, genuinely, to Plaid Cymru, to say: if there is a way in which we can sequence, renegotiate, nuance some of the aspects of co-operation agreement that would help that Minister go through - [ Interruption. ] Now, this is a genuine ask for you to look at it, because, if we are serious about maintaining the bus network in Wales, which everybody seems to be, then everything needs to be on the table. So, would he join me in those calls? But, as you've made clear, Minister, it's not all to do with money. It's also to do with re-regulation and taking back the disaster of the deregulation under the Conservative Government.
Welsh: A gaf fi ddiolch i Delyth am godi'r cwestiwn amserol hwn, a hefyd am y ffordd y'i cododd, pan fynegodd nid yn unig ei chefnogaeth i'r adolygiad ffyrdd ddoe, a'r egwyddorion y tu ôl iddo, ond gan wneud cysylltiad hefyd rhwng hyn ac ochr arall y geiniog honno, sef darparu'r mathau eraill o drafnidiaeth aml-ddull, cynaliadwy, y mae'r cwestiwn amserol hwn yn canolbwyntio arnynt heddiw? Ni allaf roi unrhyw atebion hawdd o gwbl i'r Gweinidog, ac rwy'n deall y cyfyng-gyngor y mae ynddo. Ond a wnaiff ymuno â mi i annog pob Aelod o Siambr y Senedd hon sy'n mynnu mwy o arian i gynnal hyn y tu hwnt i'r ychydig fisoedd o le i anadlu rydym wedi'u cael, sydd i'w croesawu, i gefnogi sylwadau i Lywodraeth y DU, sy'n gweld cwmnïau bysiau'n bygwth cerdded i ffwrdd heddiw, nid ymhen tri mis? Ond hefyd, o ddifrif, i ddweud wrth Blaid Cymru: os oes ffordd y gallwn drefnu, ailnegodi, a thrafod manylion rhai o'r agweddau ar y cytundeb cydweithio a fyddai'n helpu'r Gweinidog i fynd drwy - [ Torri ar draws.] Nawr, mae hwn yn gais gwirioneddol ichi edrych arno, oherwydd, os ydym o ddifrif ynglŷn â chynnal y rhwydwaith bysiau yng Nghymru, fel yr ymddengys bod pawb, mae angen i bopeth fod ar y bwrdd. Felly, a wnaiff ymuno â mi gyda'r galwadau hynny? Ond fel rydych wedi dweud yn glir, Weinidog, nid yw popeth yn ymwneud ag arian. Mae hefyd yn ymwneud ag ailreoleiddio ac unioni trychineb dadreoleiddio o dan y Llywodraeth Geidwadol.
English: Thank you for that. I think that we do have the right long-term plans, both from the roads review to reallocate funding in the medium to long term, and the re-regulation of the bus industry. Our problem is a short-term one, and the Member rightly points out that the Government in England has not extended by three months its support, as we have, and so the cliff edge is faced there now. And because of the nature of the commercial set-up, it's simply up to operators to surrender their routes in a completely random and uncoordinated way. What we're trying to do is to have some kind of order and some stability so we can have a rational discussion about what routes might be salvageable if the fare book doesn't recover, and we're still hopeful that it might. But, in the absence of additional funding, then our options are very limited. But we're going to try and do what we can in the time we've got and with the money we've got to get the best possible outcome, while crossing our fingers that there might be a UK-wide funding settlement that allows us to do more.
Welsh: Diolch. Credaf fod gennym y cynlluniau hirdymor cywir, o'r adolygiad ffyrdd i ailddyrannu cyllid yn y tymor canolig i'r tymor hir, ac ailreoleiddio'r diwydiant bysiau. Mae ein problem yn un fyrdymor, ac mae'r Aelod, yn gwbl gywir, yn nodi nad yw'r Llywodraeth yn Lloegr wedi ymestyn ei chymorth am dri mis fel rydym ni wedi'i wneud, ac felly, maent yn wynebu ymyl clogwyn yno ar hyn o bryd. Ac oherwydd natur y drefn fasnachol, gall y gweithredwyr ildio eu llwybrau teithio mewn ffordd gwbl ar hap a heb ei chydlynu. Yr hyn y ceisiwn ni ei wneud yw cael rhyw fath o drefn a rhywfaint o sefydlogrwydd fel y gallwn gael trafodaeth resymol ynglŷn â pha lwybrau y gellid eu hachub os nad yw arian tocynnau'n gwella, ac rydym yn dal yn obeithiol y gellir gwneud hynny. Ond yn absenoldeb cyllid ychwanegol, mae ein hopsiynau'n gyfyngedig iawn. Ond rydym yn mynd i geisio gwneud yr hyn a allwn yn yr amser sydd gennym a chyda'r arian sydd gennym i sicrhau'r canlyniad gorau posibl, gan groesi ein bysedd am setliad ariannu ar gyfer y DU gyfan sy'n caniatáu inni wneud mwy.
English: Diolch, Dirprwy Lywydd, and thank you for letting me come in on this. The chief executive of Neath Port Talbot council wrote to me regarding the possible devastating impact of the Government's decision around this on a number of local bus services, and I just want to make the point that it's not just rural bus services, but services in counties like Neath Port Talbot, and she's particularly concerned about the impact on young people attending school or college. Student transport to Neath Port Talbot College is via the local bus network, and the routes operate on a commercial basis. She thinks that this route will be made unviable, which will of course lead to unintended consequences across the wider network. There's a very real possibility that reductions in revenue support will impact on home-to-school transport services as operators reduce their capacity, close their business or increase contract prices to compensate. In the last few days, and even just literally before coming to the Chamber, I've heard from residents who rely on buses, who are really concerned about this - a mother concerned about her son's bus to school, a daughter concerned about her mother's bus to hospital. I just want to know what assurances you can give the people of Neath Port Talbot that their bus services will remain in place.
Welsh: Diolch, Ddirprwy Lywydd, a diolch am adael imi wneud sylwadau ar hyn. Ysgrifennodd prif weithredwr cyngor Castell-nedd Port Talbot ataf ynglŷn ag effaith ddinistriol bosibl penderfyniad y Llywodraeth ynghylch hyn ar nifer o wasanaethau bysiau lleol, a hoffwn wneud y pwynt fod hyn yn ymwneud â mwy na gwasanaethau bysiau gwledig yn unig, ond â gwasanaethau mewn siroedd fel Castell-nedd Port Talbot hefyd, ac mae hi'n arbennig o bryderus am yr effaith ar bobl ifanc sy'n mynychu ysgol neu goleg. Mae cludiant myfyrwyr i Goleg Castell-nedd Port Talbot yn cael ei ddarparu drwy'r rhwydwaith bysiau lleol, ac mae'r llwybrau'n gweithredu ar sail fasnachol. Mae hi o'r farn y bydd y llwybr hwn yn cael ei wneud yn anhyfyw, a fydd wrth gwrs yn arwain at ganlyniadau anfwriadol ar draws y rhwydwaith ehangach. Mae posibilrwydd gwirioneddol y bydd gostyngiadau mewn cymorth refeniw yn effeithio ar wasanaethau cludiant o'r cartref i'r ysgol wrth i weithredwyr leihau eu capasiti, cau eu busnesau neu gynyddu prisiau contract i wneud iawn am yr arian a gollwyd. Yn ystod yr ychydig ddyddiau diwethaf, a hyd yn oed yn llythrennol cyn dod i'r Siambr, clywais gan drigolion sy'n dibynnu ar fysiau ac sy'n wirioneddol bryderus am hyn - mam yn pryderu am fws ei mab i'r ysgol, merch yn poeni am fws ei mam i'r ysbyty. Hoffwn wybod pa sicrwydd y gallwch ei roi i bobl Castell-nedd Port Talbot y bydd eu gwasanaethau bysiau yn parhau.
English: Well, as I've now explained several times, I'm not in a position to give any assurances beyond the extra three months that we have been able to negotiate. But I desperately hope we'll be able to both come up with a transition plan, but really what we need is additional funding for us to be able to sustain the bus network while passenger numbers recover and while we move to our new, regulated bus system.
Welsh: Wel, fel rwyf wedi'i egluro sawl gwaith bellach, nid wyf mewn sefyllfa i roi unrhyw sicrwydd y tu hwnt i'r tri mis ychwanegol rydym wedi gallu eu negodi. Ond rwy'n mawr obeithio y byddwn yn gallu llunio cynllun pontio, ond mewn gwirionedd, yr hyn sydd ei angen arnom yw cyllid ychwanegol inni allu cynnal y rhwydwaith bysiau wrth i nifer y teithwyr ddychwelyd a thra byddwn yn symud i'n system fysiau reoledig newydd.